钦定古今图书集成/明伦汇编/氏族典/第334卷 > 刘祥
## 钦定古今图书集成/明伦汇编/氏族典/第334卷 > 刘祥

按《南齐书刘祥传》，“祥字显征，东莞莒人也。祖式之，吴
郡太守。父敳，太宰从事中郎。祥宋世解褐为巴陵王
征西行参军，历骠骑、中军二府。太祖太尉东阁祭酒，
骠骑主簿。建元中，为冠军征卤功曹，除正员外。祥少
好文学，性韵刚疏，轻言肆行，不避高下。永明初，迁长
沙王镇军，撰《宋书》讥斥禅代，上衔而不问。祥著《连珠》”
十道，有以启上者，上令御史中丞任遐奏免官，付廷
尉，徙广州。祥至广州，不得意，终日纵酒，少时病卒。